In nomine Domini amen. Anno incarnationis eiusdem millesimo trecentesimo quadragesimo quarto mense augusto. Ego Perrinus dictus chemaul de uilla subtus Geureium notum facio uniuersis quod ego facio excambium perpetuum seu permutationem perpetuam cum uiris religiosis abbate et conuentu monasterii sancti Stephani diuionensis dominis meis in modum qui sequitur: Uidelicet quod pro eo quod dicti religiosi mihi tradiderunt perpetuo et quittauerunt suam grangiam lapideam sitam apud uillam subtus Geureium cum carta dimidia operata terra sita retro dictam grangiam una cum le nouhier gallice in eadem existenti quae grangia sita est inter domum Roberti dicti sandiu, item et dimidiam bordam quam dicti religiosi habebant iusta grangiam dictam quae partitur cum relicta magistri Radulphi quittam et liberam pro duabus pintis boni et suficientis olei nucium ipsis religiosis et successoribus suis anno quolibet perpetuo mense martio a me uel meis heredibus seu a me causam super hoc habentibus persoluendis. Ego sponte et prouide et titulo dicti excambii trado concedo, delibero et quitto perpetuo pro me et meis heredibus dictis religiosis pro se et suis successoribus unam secturam prati sitam in paeria de uilla subtus Geureium in loco dicto en la peree iuxta pratum religiosorum Sancti Ioannis Ierusolimitani hinc et inde: Item dimidiam secturam prati sitam in dicto loco iuxta pratum dictorum religiosorum Sancti Stephani hinc et pratum Lamberti de Uietello inde: deuestiens me pro me et meis heredibus de dictis duabus petiis prati dictis religiosis sic a me traditis dictos religiosos pro se et suis inuestiendo de eisdem: et promitto pro me et meis heredibus per meum iuramentum datum ad sancta dei euangelia et sub obligatione bonorum meorum omnium quorumcumque dictas duas petias prati sic a me traditas quittas et liberas ab omni onere seruitutis dictis religiosis pro se et suis perpetuo contra omnes garantire deffendere et in pace tenere ac in iis facere et paestare quidquid in causa euictionis debet fieri et praestari et contra tenorem presentium per me uel per alium non uenire quomodolibet non uenire in futurum. Ad quorum praemissorum obseruantiam me uolo compelli, etc., in quorum testimonium, etc. Actum in presentia Hugonis Poisseneti notarii Diuionis Stephani maioris de uilla subtus Geureium et Ioannis de Acceyo clerici testium ad hoc uocatorum, anno et mense praedictis.